Twee vas ná moord op 90-jarige, bejaarde blinde seun | Maroela Media
Twee verdagtes is aangekeer ná 'n huisrooftog die afgelope naweek in Limpopo waar 'n 90-jarige vrou en haar blinde seun (71) aangeval is.
Die slagoffers was aan die slaap in hul huis in Marobala, buite Mankweng, toe twee verdagtes die huis oopgebreek en geld by die bejaarde vrou geëis het. Ma en seun is aangerand en verskeie kere met 'n skerp voorwerp gesteek, voor die aanvallers gevlug het.
Die polisie en paramedici is na die toneel ontbied, waar die vrou dood verklaar is.
Haar seun is met ernstige beserings na 'n hospitaal geneem.
Die polisie ondersoek 'n saak van moord, huisroof en poging tot moord.
Die twee verdagtes is ná 'n wenk deur 'n inwoner by 'n plaaslike taverne aangekeer en sedertdien positief met die voorval verbind.
Lt.genl. Christine Moralakadi, waarnemende polisiehoof in Limpopo, het die polisie vir die spoedige inhegtenisneming geloof. Sy het ook die gemeenskap bedank wat met die inligting oor die twee verdagtes na vore gekom het.
Die twee verskyn na verwagting later vandag in die Mankweng-landdroshof.
Foto's: Talle vragmotors op N3 gebrand
Lafaards! Sluit vir ewig toe, sonder parool óóit.
Dis so wreed, ek hoop hulle vrot in die tronk.
Dis darem so harteloos.
Ek het nie woorde nie.. dis skokkend om die minste te se… Weerloses so aan te val, dis moordadige rassiste, sonder n gewete… Terroris op die hoogste graad
En so word daar net gemoor en gemoor sonder ophou… maar ons mag tog nie moordenaars ter dood veroordeel nie want dan skend ons hul menseregte.